| Thymelicus sylvestris |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Hexapoda |
| Clase: | Insecta |
| Orde: | Lepidoptera |
| Suborde: | Glossata |
| Infraorde: | Heteroneura |
| (sen clasif.): | Ditrysia |
| Superfamilia: | Papilionoideas |
| Familia: | Hesperiidae |
| Subfamilia: | Hesperiinae |
| Xénero: | *Thymelicus* |
| Especie: | ''***T. sylvestris''*** |

 |
| Nome binomial |
| '**Thymelicus sylvestris'**Poda, 1761 |
| Sinonimia |
| véxase o texto |

A ***Thymelicus sylvestris*** é unha pequena bolboreta laranxa da familia Hesperiidae que habita bancais con herbas e prados. Foi descrita por Nikolaus Poda von Neuhaus en 1761 como *Papilio sylvestris*.

Outras especies parecidas coas que se pode confundir son: *T. acteon* e *T. lineola*.

Descrición
----------

Son pequenas, de 2,5 a 3 cm de envergadura, ás anteriores entre 13 e 15 mm, máis grandes as femias que os machos, nos que a parte inferior da maza das antenas é de cor laranxa. En ambos os sexos o anverso das ás é de cor laranxa, coas veas resaltadas en negro, cunha liña escurecida marxinal e fimbrias esbrancuxadas a continuación. A zona basal de ambas as ás e a costa e dorso das posteriores tamén aparecen escurecidas. Os machos posúen unha liña negra androconial desde V1 a V3 nas ás anteriores.

* Thymelicus sylvestris ♂ *Thymelicus sylvestris* ♂
* ♂  △ ♂ △

Macho de *Thymelicus sylvestris*. As frechas mostran a mancha androconial e a cor laranxa na parte inferior das mazas das antenas.
O reverso en ambos os sexos é máis amarelado, co ápice de ambas as ás de cor gris verdoso —máis estendido nas posteriores—, as zonas basais escurecidas e unha mancha escura no espazo E1a.

Como o resto de especies da súa familia as eirugas son fusiformes. Os imagos presentan as súas cabezas máis anchas que o tórax, ollos grandes que sobresaen e moi separados e palpos e antenas curtas moi separadas na base. As patas son fortes, curtas e espiñentas e as ás estreitas e curtas, o que lles permite voar de maneira caótica e rápida.

Ciclo biolóxico
---------------

É unha especie univoltina. As femias poñen grupos de ovos de 5 a 15 sobre gramíneas. A finais do verán as eirugas eclosionan e devoran a envoltura que as protexía, forman un casulo protector enrolando unha folla da planta e desa forma superan a diapausa invernal. A finais do inverno as eirugas reactívanse alimentándose de plantas dos xéneros *Aira*, *Piptatherum*, *Holcus*, *Phleum*, *Brachypodium*, *Deschampsia* e *Oryzopsis* durante case dous meses. Mentres se alimentan permanecen ocultas enrolando as follas das gramíneas. Completado o período de alimentación forman un casulo de seda e fragmentos da folla hospedadora que protexe á crisálide e fíxano ao talo da súa planta nutricia de onde sairá a bolboreta a finais da primavera. Os imagos voan até mediados de verán e son especialmente atraídos polas flores violetas, como as dos cardos e trevos.

Distribución e hábitat
----------------------

É unha especia abundante que pode ser vista en camiños, claros de bosque, prados, monte baixo e bancais floridos até os 1800 m de altitude ou máis.

Atópase dende Marrocos e a península ibérica até Irán. En Europa distribúese até Dinamarca, faltando do norte das Illas Británicas e da maioría das illas mediterráneas. Aparece en Marrocos e Alxeria, pero non en Tunisia.

Sinonimia
---------

* *Papilio sylvestris* Poda, 1761
* *Papilio flava* Brünnich, 1763
* *Papilio flava* (Pontoppidan, 1763)
* *Hesperia thaumas* Hufnagel, 1766
* *Papilio linea* Denis & Schiffermüller, 1775
* *Papilio flavus* Müller, 1776
* *Thymelicus flavus* (Brünnich, 1763)

Notas
-----

1. 1 2 3  Higgins, L. G. e N. D. Riley (1980)
2. 1 2  Savela, M. (2011)
3. 1 2 3  Aguado Martín, O. L. (2007), p. 736
4. ↑  Leraut, P. (2007)

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Thymelicus sylvestris*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Thymelicus sylvestris Modificar a ligazón no Wikidata*** |

### Bibliografía

* Aguado Martín, O. L. (2007). *Las mariposas diurnas de Castilla y León (Lepidópteros ropalóceros) Especies, biología, distribución y conservación* **II**. Valladolid: Junta de Castilla y León. p. 1041. ISBN 978-84-9718-474-8.
* Higgins, L. G. e N. D. Riley (1980). *Guía de campo de las mariposas de España y Europa*. Barcelona: Omega. p. 452. ISBN 84-282-0327-X.
* Leraut, Patrice (2007). *Insectos de España y Europa*. Barcelona: Lynx Edicions. p. 528. ISBN 978-84-96553-27-9.
* Savela, Markku (2011). "Lepidoptera and some other life forms" (en inglés). Consultado o 13 de marzo de 2011.

|  |  |
| --- | --- |
| Control de autoridades | 
* Wd: Q901535
* MAG: 2781228120

 |

|  |  |
| --- | --- |
| Identificadores taxonómicos | 
* BioLib: 51265
* Dyntaxa: 201029
* EUNIS: 90326
* FE: 440726
* FE-New: ID
* GBIF: 1944022
* iNaturalist: 128544
* IRMNG: 10618371
* LepIndex: 189290
* NBN: NHMSYS0000504515
* NCBI: 272628
* Soortenregister: 168393
* TAXREF: 219742
* Vlindernet: 1016

 |

|  |  |
| --- | --- |
| Identificadores | 
* UMLS: C1477996

 |